पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। अगले विधानसभा चुनाव में लगाए जाने वाले ड्राइवर, खलासी और कंडक्टर भी अपने मताधिकार का प्रयोग कर सकेंगे। इसके लिए निर्वाचन विभाग ने कलेक्टरों को परिवहन विभाग के माध्यम से डाटा बेस रिकॉर्ड तैयार करने के निर्देश दिए हैं। डाटा बेस के आधार पर इन ड्राइवर खलासियों के वोट देने की व्यवस्था की जाएगी।
निर्वाचन विभाग के संयुक्त मुख्य निर्वाचन अधिकारी पी.सी. गुप्ता के अनुसार वोटिंग का प्रतिशत बढ़ाने के लिए निर्वाचन आयोग ने सभी वर्गों को वोट के लिए प्रेरित करने के निर्देश दिए हैं। इसी कड़ी में चुनाव में लगने वाले ड्राइवर, खलासी और कंडक्टरों के डाटा बेस रिकॉर्ड तैयार करने के निर्देश दिए गए है। उन्होंने बताया कि चुनाव की ड्यूटी में जाने के दौरान ये लोग वोट नहीं डाल पाते हैं। जो ड्राइवर-खलासी अन्य विधानसभा क्षेत्र में ड्यूटी पर जाते हैं, उनको उनके क्षेत्र के पोस्टल बैलेट पेपर उपलब्ध कराए जाएंगे।
जिन ड्राइवर-खलासियों की ड्यूटी अपने ही क्षेत्र में लगेगी, उनके ड्यूटी सर्टिफिकेट दिया जाएगा, जिसके आधार पर वे ड्यूटी स्थल पर ही वोट डाल सकेंगे। उन्होंने बताया कि यह डाटा वाहनों को नोटिस देने से पहले ही तैयार किया जाएगा, ताकि जिन लोगों के पास वोटर आईकार्ड नहीं है, उनका रजिस्ट्रेशन करके वोटर आईकार्ड बनाने की प्रक्रिया की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn